
ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 1078 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Ψήφιση του Οργανισμού Εσωτερικής Υπηρεσίας των 

Δημοτικών Παιδικών Σταθμών Δήμου Πεύκης. 1 

Έγκριση πρόσληψης δυο (2) ατόμων με σύμβαση μί¬ 
σθωσης έργου στην Κοινότητα Πικερμίου. 2 

Απόκτηση Ελληνικής Ιθαγένειας της ΝΤΖΕΦΕΡΙΝΤΙ 

ΛΕΟΝΑ του ΑΡΙΣΤΙΝΤ και της ΑΝΝΑΣ. 3 

Έγκριση συμβάσεων μίσθωσης έργου από τη Ν.Α. 

Αχαίας. 4 

Σύσταση Αμιγούς Δημοτικής ΕπιχείρησηςΎδρευσης και 
Αποχέτευσης με την επωνυμία « ΔΗΜΟΤΙΚΗ ΕΠΙΧΕΙ¬ 
ΡΗΣΗ ΥΔΡΕΥΣΗΣ-ΑΠΟΧΕΤΕΥΣΗΣ ΔΗΜΟΥ ΑΓΙΟΥ ΓΕ¬ 
ΩΡΓΙΟΥ - Δ.Ε.Υ.Α.ΑΓ.Γ» του Ν. Κέρκυρας». 5 

Μεταβίβαση αρμοδιοτήτων από το Διοικητικό Συμ¬ 
βούλιο στη Διοικητική Επιτροπή. 6 

Καθιέρωση και κατανομή υπερωριακής εργασίας σε 
υπαλλήλους της Νομαρχιακής Αυτοδιοίκησης Λά¬ 
ρισας που θα απασχοληθούν στις Κατασκηνώσεις 
Αγίας Παρασκευής και Αγίου Δημητρίου Στομίου την 
καλοκαιρινή περίοδο έτους 2006. 7 


ΔΙΟΡΘΩΣΕΙΣ ΣΦΑΛΜΑΤΩΝ 

Διόρθωση σφάλματος στην υπ’ αριθμ. 9874/26.6.2006 από¬ 
φαση. 8 


ΑΠΟΦΑΣΕΙ Σ 

Αριθμ. 42704 (1) 

Ψήφιση του Οργανισμού Εσωτερικής Υπηρεσίας 
των Δημοτικών Παιδικών Σταθμών Δήμου Πεύκης. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΑΤΤΙΚΗΣ 
Έχοντας υπόψη: 

1. Τις διατάξεις του άρθρου 12 του ν.1188/1981, όπως 
τροποποιήθηκαν με τις όμοιες του άρθρου 8 παρ. 5 
του ν.2307/1995. 

2. Τις διατάξεις του άρθρου 8 του ν.2503/1997. 

3. Τις συνδυασμένες διατάξεις των άρθρων 198 παρ. 
5 και 203 του Δ.Κ.Κ. (π.δ.410/1995). 

4. Την υπ’ αριθμ. 34/2006 απόφαση του Διοικητικού 
Συμβουλίου των Δημοτικών Παιδικών Σταθμών Δήμου 
Πεύκης περί ψήφισης του Οργανισμού Εσωτερικής Υπη¬ 
ρεσίας του. 

5. Την υπ’ αριθμ. 67/2006 απόφαση του Δημοτικού 


8 Αυγούστου 2006 

Συμβουλίου του Δήμου Πεύκης, με την οποία εκφράζει 
σύμφωνη γνώμη του για την υπ’ αριθμ. 34/2006 απόφαση 
του Διοικητικού Συμβουλίου των Δημοτικών Παιδικών 
Σταθμών Δήμου Πεύκης περί ψήφισης του Οργανισμού 
Εσωτερικής Υπηρεσίας τους. 

6. Τη γνωμοδότηση του αρμόδιου Υπηρεσιακού Συμ¬ 
βουλίου που διατυπώθηκε στο υπ’ αριθμ. 21/2006 πρα¬ 
κτικό του. 

7. Την υπ’ αριθμ. 16978/2003 απόφαση του Γενικού 
Γραμματέα Περιφέρειας Αττικής περί μεταβίβασης αρ¬ 
μοδιοτήτων. (Φ.Ε.Κ. 1693/18.11.2003), αποφασίζουμε: 

Εγκρίνουμε την υπ’ αριθμ. 34/2006 απόφαση του Διοι¬ 
κητικού Συμβουλίου των Δημοτικών Παιδικών Σταθμών 
Δήμου Πεύκης, και την επ’ αυτής γνώμη του Δημοτικού 
Συμβουλίου Πεύκης που διατυπώθηκε στην υπ’ αριθμ. 
67/2006 απόφασή του, περί έγκρισης του Οργανισμού 
Εσωτερικής Υπηρεσίας ως εξής: 

Αρθρο 1 

Διάρθρωση υπηρεσιών 

Η Υπηρεσία του Νομικού Προσώπου συνίσταται από 
τις πιο κάτω υπηρεσίες: 

Διεύθυνση της οποίας προΐσταται Διευθυντής/τρια υπάλ¬ 
ληλος κλάδου ΠΕΙ Διοικητικού η κλάδου ΤΕ2 Κοινωνικών 
Λειτουργών ή κλάδου ΠΕ Νηπιαγωγών ή ΤΕ16 Νηπιαγωγών 
ή κλάδου ΤΕ9 Βρεφονηπιοκόμων με βαθμό Α. 

Σε περίπτωση μη υπηρετούντος υπαλλήλου με βαθμό 
Α', επιλέγεται από τους ίδιους κλάδους με βαθμό Β'. 

Η Διεύθυνση αποτελείται από τα εξής τμήματα: 

1) Τμήμα Διοικητικό-Οικονομικό το οποίο περιλαμβάνει 
τις διοικητικές οικονομικές και λογιστικές υπηρεσίες και 
του οποίου προΐσταται υπάλληλος κλάδου ΤΕ17 Διοικη- 
τικού-Λογιστικού και ελλείψει αυτού υπάλληλος κλάδου 
ΔΕΙ Διοικητικού με βαθμό Α'. 

Σε περίπτωση μη υπηρετούντος υπαλλήλου με βαθμό 
Α', επιλέγεται από τους ίδιους κλάδους με βαθμό Β'. 

2) Τμήμα 1ος Δημοτικός Παιδικού Σταθμός που εδρεύει 
στην οδό Βαλτετσίου και Κ. Βάρναλη και του οποίου 
προΐσταται υπάλληλος κλάδου ΠΕ Νηπιαγωγών ή ΤΕ16 
Νηπιαγωγών ή ΤΕ9 Βρεφονηπιοκόμων με βαθμό Α'. 

Σε περίπτωση μη υπηρετούντος υπαλλήλου με βαθμό 
Α', επιλέγεται από τους ίδιους κλάδους με βαθμό Β'. 

3) Τμήμα 2ος Δημοτικός Παιδικός Σταθμός που εδρεύει 
προς το παρόν στην οδό Κρήτης 4 και αργότερα στην 
οδό Γρ. Λαμπράκη 9 και του οποίου προΐσταται υπάλ¬ 
ληλος κλάδου ΠΕ Νηπιαγωγών ή ΤΕ16 Νηπιαγωγών ή 
ΤΕ9 Βρεφονηπιοκόμων με βαθμό Α'. 

Σε περίπτωση μη υπηρετούντος υπαλλήλου με βαθμό 
Α', επιλέγεται από τους ίδιους κλάδους με βαθμό Β'. 

Αρθρο 2 

Θέσεις προσωπικού 

Α' ΘΕΣΕΙΣ ΤΑΚΤΙΚΟΥ ΠΡΟΣΩΠΙΚΟΥ 

Κατηγορία θέσεων Πανεπιστημιακής Εκπαίδευσης 

Μία (1) θέση κλάδου ΠΕΙ Διοικητικού με βαθμούς Δ - Α. 

Οκτώ (8) θέσεις κλάδου ΠΕ Νηπιαγωγών με βαθμούς 
Δ - Α. 

Δύο (2) θέσεις κλάδου ΠΕ15 ιατρών (Παιδίατρος + 1 
Παιδοψυχολόγος) με βαθμούς Δ - Α. 

Κατηγορία θέσεων Τεχνολογικής Εκπαίδευσης 

Μία (1) θέσεις κλάδου ΤΕ2 Κοινωνικών Λειτουργών με 
βαθμούς Δ - Α. 

Οκτώ (8) θέσεις κλάδου ΤΕ9 Βρεφονηπιοκόμων με 
βαθμούς Δ - Α. 

Μία (1) θέση κλάδου ΤΕ17 Διοικητικού-Λογιστικού. με 
βαθμούς Δ - Α. 

Κατηγορία θέσεων Δευτεροβάθμιας Εκπαίδευσης. 

Οκτώ (8) θέσεις κλάδου ΔΕ8 Βοηθών Βρεφοκόμων- 
Παιδοκόμων με βαθμούς Δ - Α. 

Δύο (2) θέσεις κλάδου ΔΕΙ Διοικητικού με βαθμούς 
Δ - Α. 

Δύο (2) θέσεις κλάδου ΔΕ32 Μαγείρων με βαθμούς 
Δ - Α. 

Κατηγορία θέσεων Υποχρεωτικής Εκπαίδευσης. 

Δύο (2) θέσεις κλάδου ΥΕ14 Βοηθών Μαγείρων με 
βαθμούς Ε - Β. 

Τέσσερις (4) θέσεις κλάδου ΥΕ16 Καθαριστριών με 
βαθμούς Ε - Β. 

Β' ΜΟΝΙΜΟ ΠΡΟΣΩΠΙΚΟ ΠΡΟΣΩΠΟΠΑΓΩΝ ΘΕΣΕΩΝ 

ΚΛΑΔΟΙ ΤΕΧΝΟΛΟΓΙΚΗΣ ΕΚΠΑΙΔΕΥΣΗΣ (ΤΕ). 

ΤΕ2 ΚΟΙΝΩΝΙΚΩΝ ΛΕΙΤΟΥΡΓΩΝ 

Οι θέσεις του κλάδου αυτού είναι μία (1) με βαθμούς 
Δ'-Α'. 

2. ΚΛΑΔΟΣ ΤΕ16 ΝΗΠΙΑΓΩΓΩΝ 

Οι θέσεις του κλάδου αυτού είναι μία (1) με βαθμούς 
Δ' - Α'. 

3. ΚΛΑΔΟΣ ΤΕ ΝΗΠΙΑΓΩΓΩΝ (ΠΡΟΣΩΡΙΝΟΣ) 

Οι θέσεις του κλάδου αυτού είναι μία (1) με βαθμούς 
Δ'- Α'. 

4. ΚΛΑΔΟΣ ΤΕ9 ΒΡΕΦΟΝΗΠΙΟΚΟΜΩΝ 

Οι θέσεις του κλάδου αυτού είναι έξι (6) με βαθμούς 
Δ'-Α'. 

ΚΛΑΔΟΙ ΔΕΥΤΕΡΟΒΑΘΜΙΑΣ ΕΚΠΑΙΔΕΥΣΗΣ (ΔΕ) 

1. ΚΛΑΔΟΣ ΔΕΙ ΔΙΟΙΚΗΤΙΚΟΥ - ΛΟΓΙΣΤΙΚΟΥ 

Οι θέσεις του κλάδου αυτού είναι μία (1) με βαθμούς 
Δ' - Α'. 

2. ΚΛΑΔΟΣ ΔΕ8 ΒΟΗΘΩΝ ΒΡΕΦΟΚΟΜΩΝ-ΠΑΙΔΟΚΟ- 
ΜΩΝ 

Οι θέσεις του κλάδου αυτού είναι έξι (6) με βαθμούς 
Δ' - Α'. 

3. ΚΛΑΔΟΣ ΔΕ32 ΜΑΓΕΙΡΩΝ 

Οι θέσεις του κλάδου αυτού είναι δύο (2) με βαθμούς 
Δ' - Α'. 

ΚΛΑΔΟΙ ΥΠΟΧΡΕΩΤΙΚΗΣ ΕΚΠΑΙΔΕΥΣΗΣ (ΥΕ) 

1. ΚΛΑΔΟΣ ΥΕ14 ΒΟΗΘΩΝ ΜΑΓΕΙΡΟΥ 

Οι θέσεις του κλάδου αυτού είναι μία (1) με βαθμούς 
Ε'-Β'. 

2. ΚΛΑΔΟΣ ΥΕ16 ΚΑΘΑΡΙΣΤΡΙΩΝ 

Οι θέσεις του κλάδου αυτού είναι τρεις (3) με βαθ¬ 
μούς Ε' - Β'. 

- Τις παραπάνω θέσεις καταλαμβάνει το μόνιμο 
υπηρετούν προσωπικό των πρώην Δημοτικών Παιδι¬ 
κών Σταθμών Πεύκης και του 2ου Δημοτικού Παιδικού 
Σταθμού Πεύκης που υπηρετεί στο νέο Ν.Π.Δ.Δ. ΔΗΜΟ¬ 
ΤΙΚΟΙ ΠΑΙΔΙΚΟΙ ΣΤΑΘΜΟΙ ΠΕΥΚΗΣ και για το οποίο έχει 


εκδοθεί η υπ’ αριθμ. 4/2006 πράξη της Προέδρου του 
Δ.Σ., και οι οποίες θέσεις καταργούνται με την κατά 
οποιοδήποτε τρόπο αποχώρηση από την υπηρεσία των 
υπαλλήλων που τις κατέχουν. 

- Οι υπάλληλοι που κατέχουν προσωρινές προσωπο¬ 
παγείς θέσεις, ανεξαρτήτως κλάδου και κατηγορίας, 
είναι ισότιμοι στις κρίσεις και διατηρούν όλα τα δικαι¬ 
ώματα και τις παροχές που απορρέουν από τη θέση 
διορισμού τους. 

Γ' ©ΕΣΕΙΣ ΠΡΟΣΩΠΙΚΟΥ ΜΕ ΣΥΜΒΑΣΗ ΕΡΓΑΣΙΑΣ ΟΡΙ¬ 
ΣΜΕΝΟΥ ΧΡΟΝΟΥ (ΕΚΤΑΚΤΟ) 

Είκοσι (20) θέσεις με σύμβαση εργασίας Ιδιωτικού 
Δικαίου ορισμένου χρόνου (έκτακτο προσωπικό). Η 
απασχόληση του πιο πάνω εποχιακού προσωπικού θα 
γίνεται σύμφωνα με τις διατάξεις του άρθρου 21 του 
ν. 2190/1994 όπως θα ισχύει κάθε φορά με τις τροπο¬ 
ποιήσεις του. 

Αρθρο 3 

Προσόντα - αρμοδιότητες - καθήκοντα 

1) Διευθυντής/τρια του Σταθμού τοποθετείται υπάλ¬ 
ληλος κλάδου ΠΕΙ Διοικητικού πτυχιούχος ανώτατης 
σχολής ή ισότιμης του εξωτερικού ή υπάλληλος κλάδου 
ΤΕ2 πτυχιούχος Κοινωνικός Λειτουργός, Ελληνικής ή 
ισότιμης σχολής εξωτερικού ή υπάλληλος κλάδου ΠΕ 
Νηπιαγωγών ή ΤΕ16 Νηπιαγωγών πτυχιούχος ανώτατης 
ή ανώτερης σχολής Νηπιαγωγών ή ισότιμης του εξω¬ 
τερικού ή υπάλληλος κλάδου ΤΕ9 Βρεφονηπιοκόμων, 
πτυχιούχος Σχολής Βρεφονηπιοκομίας Τ.Ε.Ι, ή ισότιμης 
του εξωτερικού με βαθμό Α. Σε περίπτωση μη υπηρε- 
τούντος υπαλλήλου με βαθμό Α' επιλέγεται από τους 
ίδιους κλάδους με βαθμό Β'. 

Ο Διευθυντής ασκεί διοικητικό και εποπτικό έργο. Εί¬ 
ναι υπεύθυνος για την ομαλή λειτουργία και την μέγιστη 
αποδοτικότητα των Τμημάτων και Γραφείων του Νομικού 
Προσώπου, μεριμνά για την πιστή εφαρμογή και τήρηση 
του Κανονισμού Λειτουργίας αυτού και για την εκτέλεση 
των αποφάσεων του Διοικητικού Συμβουλίου. 

Εποπτεύει και συντονίζει τις δραστηριότητες και 
τις ενέργειες του Τμήματος Διοικητικού -Οικονομικού 
Ελέγχει τους προϊσταμένους των Τμημάτων και των 
Γραφείων για την σωστή εποπτεία που ασκούν στον 
τομέα τους. Εποπτεύει όλο το προσωπικό, εκπαιδευτικό 
και μη, για την σωστή εκτέλεση των καθηκόντων του, 
έχει την εποπτεία για την κατάρτιση και τήρηση των 
εκπαιδευτικών προγραμμάτων, ημερησίων και ετησίων, 
για την ποιοτική παρασκευή του φαγητού και την άριστη 
περιποίηση των παιδιών. 

Έχει την ευθύνη της κίνησης των οχημάτων που μετα¬ 
φέρουν τα παιδιά από και προς τους Σταθμούς. 

Φροντίζει για την διοργάνωση προγραμματισμένων 
εκδηλώσεων των Σταθμών σε διάφορες ευκαιρίες (εθνι¬ 
κές επετείους, λήξη σχολικής χρονιάς κ.λπ.) και συναντή¬ 
σεων των γονέων με το εκπαιδευτικό προσωπικό. 

Έχει την ευθύνη των δημοσίων σχέσεων των Σταθμών 
με φορείς, άλλους Σταθμούς κ.λπ. Καθορίζει τους υπεύ¬ 
θυνους για κάθε τομέα δραστηριότητας των Σταθμών 
και αναθέτει σε περίπτωση ανάγκης έκτακτα καθήκοντα 
στο προσωπικό, τα οποία όμως δεν θα είναι άσχετα με 
την θέση ή την προσωπικότητα τους. 

Καλύπτει τα έκτακτα κενά του προσωπικού με με¬ 
τακινήσεις και ανακατανομή των τομέων ευθύνης του 
καθενός. 

Καλεί το εκπαιδευτικό ή και το υπόλοιπο προσωπικό 
κατά διαστήματα κατά την κρίση του προκειμένου να 
ενημερώνει ή να ενημερώνεται για θέματα λειτουργικά, 

υπηρεσιακά κ.α. Παρίσταται στις συνεδριάσεις του Δ.Σ, 
και εισηγείται θέματα σχετικά με την λειτουργία των 
Σταθμών, το προσωπικό, τους γονείς και την υλικοτε- 
χνική υποδομή του Ν.Π. χωρίς δικαίωμα ψήφου. 

Έχει την ευθύνη για την σωστή τήρηση του ωραρί¬ 
ου του προσωπικού, προγραμματίζει τις άδειες αυτού, 
έτσι ώστε να μην δημιουργούνται προβλήματα στην 
λειτουργία του Ν.Π. Οφείλει να συνεργάζεται αρμονικά 
με το προσωπικό, σεβόμενος την προσωπικότητα του 
καθενός κατά την ανάθεση των διαφόρων εργασιών 
και καθηκόντων και δείχνοντας πραγματικό ενδιαφέ¬ 
ρον για την επίλυση των υπηρεσιακών και προσωπικών 
προβλημάτων τους. 

2) Προϊστάμενος Τμήματος Διοικητικού-Οικονομικού, 
τοποθετείται υπάλληλος του κλάδου ΤΕ17 Διοικητικού 
- Λογιστικού πτυχιούχος σχολής Τ.Ε.Ι. ή ισότιμης του 
εξωτερικού και ελλείψει αυτού τοποθετείται υπάλληλος 
κλάδου ΔΕΙ Διοικητικού, με βαθμό Α. Σε περίπτωση μη 
υπηρετούντος υπαλλήλου με βαθμό Α', επιλέγεται από 
τον ίδιο κλάδο με βαθμό Β'. 

Ο Προϊστάμενος έχει την ευθύνη και τον έλεγχο του 
τμήματος Διοικητικού - Οικονομικού του οποίου οι αρ¬ 
μοδιότητες είναι: 

Συνεργάζεται με τα αρμόδια τμήματα και συντονί¬ 
ζει τις διαδικασίες για την προμήθεια και τον έγκαιρο 
εφοδιασμό του Ν.Π. με τα αναγκαία τρόφιμα και λοιπά 
υλικά που είναι απαραίτητα για την εύρυθμη λειτουρ¬ 
γία του. 

Έχει την ευθύνη του υλικού του Σταθμού και της 
διάθεσης του στο προσωπικό για την εκτέλεση των 
προγραμμάτων, εκτός αν αναθέσει σε άλλον αυτό το 
έργο. 

Συνεργάζεται με τον Διευθυντή για την κατάρτιση του 
Προϋπολογισμού- Απολογισμού - Ισολογισμού. 

Ελέγχει τη νομιμότητα των δικαιολογητικών κάθε 
δαπάνης και προβαίνει στην εκκαθάριση και έκδοση 
εντολής πληρωμής αυτών Τηρεί όλα τα απαραίτητα 
βιβλία. 

Ελέγχει την εκτέλεση όλων των γραμματειακών ερ¬ 
γασιών του Ν.Π. 

Ελέγχει την τήρηση των πρακτικών του Δ.Σ. 

Ελέγχει όλες τις διοικητικές λειτουργίες του Ν.Π. 

Επιμελείται την εκκαθάριση και πληρωμή κάθε δαπά¬ 
νης και εκδίδει τα σχετικά εντάλματα πληρωμών. 

Συντάσσει τις μισθοδοτικές καταστάσεις όλου του 
προσωπικού του Ν.Π., μεριμνά για την τακτική και έγκαι¬ 
ρη πληρωμή των πάσης φύσεως αποδοχών και εκτελεί 
κάθε εργασία που έχει σχέση με την ασφάλιση αυτού 

Έχει συνεργασία με τον Πρόεδρο και τον Διευθυντή 
του Ν.Π. για την κατάρτιση των θεμάτων της ημερήσιας 
διάταξης του Διοικητικού Συμβουλίου και επιμελείται 
την κοινοποίηση αυτών, κατά τις κείμενες διατάξεις 
των συνεδριάσεων, στους Συμβούλους του Δ.Σ. Έχει 
την επιμέλεια για την προετοιμασία των αποφάσεων 
του παραπάνω οργάνου. 

Επιμελείται την υποβολή αντιγράφων των αποφάσεων 
στην αρμόδια Διοικητική Αρχή ή το Δημοτικό Συμβούλιο, 
αναλόγως του θέματος, για έγκριση. 

Παραλαμβάνει και αυθημερόν πρωτοκολλά τα πάσης 
φύσεως εισερχόμενα έγγραφα. 

Διανέμει έγκαιρα τα έγγραφα στα τμήματα προς ενέρ¬ 
γεια και τηρεί τα πρωτότυπα στο αρχείο. 

Διεκπεραιώνει κάθε εισερχόμενο ή εξερχόμενο έγγρα¬ 
φο και τηρεί σχετικά βιβλία παράδοσης. 


Τηρεί το γενικό αρχείο του Ν.Π. και εισηγείται για την 
καταστροφή του θεωρούμενου σαν άχρηστου, όπου 
απαιτείται. 

Τηρεί το μητρώο νηπίων. 

Μεριμνά για την τοιχοκόλληση και κοινοποίηση των 
διακηρύξεων των δημοπρασιών, των εγγράφων και των 
πιστοποιητικών διαφόρων αρχών. 

Ευθύνεται για την είσπραξη και κάθε εισφοράς και 
εσόδου του Ν.Π. 

Εκδίδει βεβαιωτικά σημειώματα των οίκοθεν εισπρά¬ 
ξεων των υπόχρεων, όταν αυτό απαιτείται. 

Επιμελείται την εκκαθάριση και εντολή πληρωμής 
κάθε δαπάνης του Ν.Π. και ελέγχει τα προβλεπόμενα 
από τον νόμο δικαιολογητικά για την πληρωμή της. 

Ελέγχει και διαπιστώνει αν υπάρχει η σχετική πίστωση 
για την πληρωμή οποιασδήποτε δαπάνης. 

Προσυπογράφει τις πράξεις εκκαθάρισης, αναγνώρισης 
και έκδοσης των οικείων χρηματικών ενταλμάτων, μέσα 
στα πλαίσια των πιστώσεων του προϋπολογισμού. 

Καταχωρεί τα εντάλματα στα οικεία βιβλία και τα 
αποστέλλει στο ταμείο για εξόφληση. 

Τηρεί όλα τα από τον νόμο προβλεπόμενα βιβλία. 

Διενεργεί κάθε πράξη σχετική με την προμήθεια όλων 
των ειδών για τις ανάγκες του Ν.Π. 

Συντάσσει σχέδια Προϋπολογισμού-Απολογισμού, 
προκειμένου να τεθούν υπόψη των προϊστάμενων των 
Τμημάτων και της Διεύθυνσης, πριν την διαβίβαση τους 
στο Διοικητικό Συμβούλιο. 

Συντάσσει αιτιολογημένη έκθεση επί του απολογισμού 
εσόδων και εξόδων του Ν.Π. 

Καταγράφει κάθε κινητή και ακίνητη περιουσία του 
Νομικού Προσώπου και περιφρουρεί τα δικαιώματα κυ¬ 
ριότητας, νομής και κατοχής από το Ν.Π της ακίνητης 
περιουσίας του, με την συνεργασία της Νομικής Υπη¬ 
ρεσίας του Δήμου. 

Τηρεί το αρχείο κληροδοτημάτων και δωρεών του 
Νομικού Προσώπου. 

3) Προϊστάμενος Τμήματος Παιδικού Σταθμού, το¬ 
ποθετείται υπάλληλος κλάδου ΠΕ Νηπιαγωγών ή ΤΕ16 
Νηπιαγωγών, πτυχιούχος ανώτατης ή ανώτερης σχολής 
Νηπιαγωγών ή ισότιμης του εξωτερικού ή υπάλληλος 
κλάδου ΤΕ9 Βρεφονηπιοκόμων, πτυχιούχος Σχολής 
Βρεφονηπιοκομίας Τ.Ε.Ι., ή ισότιμης του εξωτερικού .με 
βαθμό Α'. 

Σε περίπτωση μη υπηρετούντος υπαλλήλου με βαθμό 
Α' επιλέγεται από τους ίδιους κλάδους με βαθμό Β'. 

Οι Προϊστάμενοι των τμημάτων του παρόντος άρθρου 
είναι υπεύθυνοι για την εύρυθμη λειτουργία του Τμήματος 
Παιδικού Σταθμού, την τήρηση του κανονισμού λειτουργίας 
του Νομικού Προσώπου και για την παροχή σωστής προ- 
σχολικής αγωγής στα φιλοξενούμενα νήπια και βρέφη, σε 
συνεργασία με το παιδαγωγικό προσωπικό του Ν.Π. 

Εποπτεύουν όλο το προσωπικό του τμήματος για τη 
σωστή εκτέλεση των καθηκόντων του. 

Εισηγούνται στη Διεύθυνση, τις ανάγκες του Τμήματος 
σε προσωπικό και πάσης φύσεως εξοπλισμό, καθώς και 
την επιμόρφωση του προσωπικού του Ν.Π. 

Φροντίζουν να τηρούνται τα απαραίτητα βιβλία του 
τμήματος: α) Κάρτες παρουσίας προσωπικού, β) Βιβλίο 
παρουσίας νηπίων, γ) Βιβλίο αποθήκης τροφίμων, δ) Βι¬ 
βλίο διδαχθείσης ύλης, ε) Δελτίο εισαγωγής τροφίμων, 
στ) Δελτίο εξαγωγής τροφίμων, αναθέτοντας την τήρη¬ 
ση του καθενός από αυτά στους καθ’ ύλην υπευθύνους 
(δασκάλες, μαγείρισσα κλπ.). 

Επιμελούνται, σε συνεργασία με το Διοικητικό-Οικο- 
νομικό τμήμα, για τον έγκαιρο εφοδιασμό του Σταθμού, 
όσον αφορά τα αναγκαία τρόφιμα και είδη καθαριό¬ 
τητας, καθώς και για την καλή φύλαξη, συντήρηση και 
διάθεση αυτών. 

Είναι υπεύθυνοι να ενημερώνουν το Τμήμα Διοικητι¬ 
κού για τις απουσίες τόσον αυτών όσο και του λοιπού 
προσωπικού των τμημάτων τους. 

Συγκαλούν ατομικές ή ομαδικές συναντήσεις με γονείς 
και δασκάλες, τουλάχιστον δύο φορές τον χρόνο με 
σκοπό την ενημέρωση τους σε ότι αφορά την ψυχο¬ 
σωματική υγεία των παιδιών τους και την υποβοήθηση 
από μέρους τους στο έργο του προσωπικού για την 
προαγωγή της αυτοεξυπηρετήσεις των παιδιών τους. 

Οι προϊστάμενοι τμημάτων Παιδικών Σταθμών ασκούν 
εκπαιδευτικό έργο τουλάχιστον τεσσάρων (4) ωρών 
ημερησίως. 

Όταν απουσιάζουν η κωλύονται, όλα τα παραπάνω 
καθήκοντα ασκούν οι νόμιμοι αναπληρωτές αυτών. 

4) Νηπιαγωγός τοποθετείται πτυχιούχος ανώτατης 
ή ανώτερης Δημόσιας σχολής Νηπιαγωγών ή ισότιμης 
του εξωτερικού. 

Είναι αποκλειστικά υπεύθυνη για την λειτουργία της 
τάξης της, υποδέχεται τα νήπια, φροντίζει για την εκτέ¬ 
λεση του προγράμματος, ημερησίου και ετησίου, όπως 
αυτό έχει καταρτισθεί σε συνεργασία με την Διεύθυνση, 
συνεργάζεται με τις οικογένειες των παιδιών για θέματα 
συμπεριφοράς, υγείας κλπ. και έχει τακτές συναντή¬ 
σεις μαζί τους τουλάχιστον δύο (2) φορές τον χρόνο. 
Φροντίζει να είναι ενημερωμένη για τις εξελίξεις της 
προσχολικής αγωγής και συμμετέχει όταν είναι δυνατόν 
σε εκπαιδευτικά σεμινάρια, συνέδρια κλπ. Συμμετέχει 
ενεργά στις καθημερινές δραστηριότητες των παιδιών 
και τα βοηθά στην κοινωνικοποίηση τους, τα εκπαιδεύει 
στο να αυτοεξυπηρετούνται και φροντίζει για την εν 
γένει υγιεινή τους κατάσταση, την καθαριότητα και την 
διατροφή τους, συνεργαζόμενη τόσο με τους γονείς όσο 
και με τον Παιδίατρο του Σταθμού. 

Συνεργάζεται με τον Προϊστάμενο του Τμήματος που 
υπηρετεί για κάθε θέμα σχετικό με τα νήπια και τις οικο¬ 
γένειες τους, τηρεί το βιβλίο παρουσίας των νηπίων της 
τάξης της, τα δελτία συνεργασίας με τους γονείς και τηρεί 
ημερολόγιο εργασίας, όπου καταγράφει τις καθημερινές 
δραστηριότητες που πραγματοποιήθηκαν και πιθανές πα¬ 
ρατηρήσεις της. Συμμετέχει υποχρεωτικά στις συναντήσεις 
με τους γονείς (ατομικές και ομαδικές) και στις συγκε¬ 
ντρώσεις του προσωπικού. Ακόμη, μέσα στο καθημερινό 
της ωράριο, θα συμμετέχει ως συνοδός του σχολικού στην 
μεταφορά των νηπίων από και προς τον Σταθμό, έχοντας 
την ευθύνη για την ασφαλή μετακίνηση των παιδιών και την 
παραλαβή ή παράδοση τους στους οικείους τους. 

5) Βρεφονηπιοκόμος τοποθετείται πτυχιούχος Σχολής 
Βρεφονηπιοκομίας ΤΕΙ ή άλλης ισότιμης του εξωτερι¬ 
κού. 

Οι αρμοδιότητες και τα καθήκοντά της είναι τα ίδια 
με αυτά της Νηπιαγωγού. 

6) Βοηθός Βρεφοκόμος-Παιδοκόμος τοποθετείται 
κάτοχος πτυχίου ή διπλώματος ή απολυτηρίου τίτλου 
ειδικότητας Βοηθών Βρεφοκόμων-Παιδοκόμων ή Προ¬ 
σχολικής Αγωγής Δραστηριοτήτων Δημιουργίας και 
Έκφρασης Ι.Ε.Κ. ή Τ.Ε.Ε. ή Τ.Ε.Λ. ή άλλου ισότιμου τίτλου 
της ημεδαπής ή της αλλοδαπής. 

Οι αρμοδιότητες και τα καθήκοντα της είναι ίδια με 
αυτά της Βρεφονηπιοκόμου. 

7) Διοικητικός υπάλληλος τοποθετείται απόφοιτος 
Λυκείου με αποδεδειγμένη εμπειρία. Διεξάγει όλη την δι¬ 
οικητική και οικονομική εργασία που θα του αναθέσει ο 


Προϊστάμενος του Τμήματος Διοικητικού-Οικονομικού. 

8) Μάγειρας τοποθετείται κατά προτίμηση κάτοχος 
πτυχίου τεχνικής-επαγγελματικής σχολής δευτεροβάθ¬ 
μιας εκπαίδευσης ή ισότιμης του εσωτερικού ή εξωτερι¬ 
κού ή έχοντας αντίστοιχη αποδεδειγμένη εμπειρία. 

Έχει την ευθύνη για την υγιεινή και σωστή παρασκευή 
του φαγητού, τηρεί το συγκεκριμένο διαιτολόγιο, όπως 
έχει καταρτισθεί σε συνεργασία με τον Διευθυντή και 
τον παιδίατρο, παραλαμβάνει τα τρόφιμα και φροντίζει 
να είναι σωστά ως προς την ποιότητα και την ποσότη¬ 
τα. Έχει την ευθύνη των μηχανημάτων και σκευών του 
μαγειρείου και φροντίζει για την καθαριότητα και την 
συντήρηση τους. Φροντίζει για την έγκαιρη και σωστή 
διανομή του φαγητού στα νήπια και αν είναι απαραίτητο 
συμμετέχει στο σερβίρισμα και στην αποκατάσταση των 
τάξεων μετά το φαγητό. Ακόμη έχει την ευθύνη για την 
αποκατάσταση της καθαριότητας στην κουζίνα μετά το 
τέλος των καθημερινών εργασιών σε αυτήν. 

Αν του ανατεθεί από τον Προϊστάμενο του τμήματος 
ή την Διεύθυνση θα έχει την ευθύνη της καθημερινής 
ενημέρωσης της αποθήκης τροφίμων και ειδών καθαριό- 
τητος (δελτία εισαγωγής -εξαγωγής, βιβλίο υλικού, μηνιαία 
συμφωνία αποθήκης, παραγγελίες τροφίμων κλπ.). 

9) Βοηθός Μαγείρου-Τραπεζοκόμος τοποθετείται 
κατά προτίμηση έχοντας προηγούμενη εμπειρία. 

Βοηθά τον Μάγειρο σε όλες τις εργασίες του μαγει¬ 
ρείου και του σερβιρίσματος καθώς και στην αποκα¬ 
τάσταση των τάξεων μετά το φαγητό, σύμφωνα με τις 
οδηγίες του. 

10) Το προσωπικό καθαριότητος φροντίζει για την κα¬ 
θαριότητα του Σταθμού και του περιβάλλοντος χώρου 
καθ’ όλη την διάρκεια της λειτουργίας του, σύμφωνα 
με τις υποδείξεις του προϊσταμένου του τμήματος ή 
του Διευθυντού και όταν χρειάζεται, συμμετέχει στις 
εργασίες της κουζίνας. 

Άρθρο 4 

Υποχρεώσεις όλου του προσωπικού 

Το προσωπικό οφείλει να τηρεί το καθημερινό ωράριο, 
να εκτελεί με ζήλο τις υπηρεσίες που του ανατίθενται 
και να βοηθά τους Προϊσταμένους και τον Διευθυντή 
στο έργο τους. Προτείνει στην Διεύθυνση οτιδήποτε 
θεωρεί χρήσιμο και ωφέλιμο για την προαγωγή του 
έργου του Σταθμού. 

Συνεργάζεται μεταξύ του και αποφεύγει με επιμέλεια 
κάθε πράξη που πιθανόν θα έχει δυσάρεστες επιπτώ¬ 
σεις στις μεταξύ τους σχέσεις, στην ομαλή λειτουργία 
του Σταθμού και στην εικόνα του στον έξω κόσμο. 

Φροντίζει για την δημιουργία κλίματος αρμονικής 
συνεργασίας με τους γονείς και αποφεύγει να προβαί¬ 
νει σε ανακοινώσεις προς τους πολίτες για Διοικητικά 
θέματα του Σταθμού , αν δεν έχει εξουσιοδότηση από 
την Διεύθυνση. 

Γενικά το προσωπικό οφείλει να βοηθά στην κοινή 
προσπάθεια, που αποβλέπει στην ομαλή ψυχοκινητική 
ανάπτυξη των παιδιών, που είναι και ο τελικός σκοπός 
του Ν.Π. 

Άρθρο 5 

Γενικές διατάξεις 

Τα τυπικά προσόντα, οι περιορισμοί, η αστική ευθύνη, 
τα δικαιώματα, οι άδειες, οι μεταβολές στην υπηρεσιακή 
κατάσταση, οι ηθικές αμοιβές, τα πειθαρχικά αδικήματα, 
οι ποινές, η λύση της υπαλληλικής σχέσης, τα νοσήλια 
και οτιδήποτε άλλο θέμα αναγόμενο στην υπηρεσιακή 
κατάσταση των υπαλλήλων διέπονται από τις διατάξεις 
των ν.1188/1981,1586/1986 και του π.δ. 37α/1987. 

Ο χρόνος εργασίας καθορίζεται ανάλογα με τις ειδι¬ 
κές και εποχιακές ανάγκες των Σταθμών με απόφαση 
του Διοικητικού Συμβουλίου που, μέσα στα πλαίσια που 
ορίζουν οι εκάστοτε ισχύουσες διατάξεις, έχει το δικαί¬ 
ωμα να καθορίζει το ωράριο εργασίας του προσωπικού 
και τις περιόδους που θα κλείσουν οι Σταθμοί κατά την 
διάρκεια των εορτών και του καλοκαιριού και ακόμη 
να καθορίζει απασχόληση του προσωπικού σε εθνικές 
επετείους, εκδηλώσεις των Σταθμών και για συνεργασία 
με τους γονείς των νηπίων. 

Άρθρο 6 

Θέσεις που εντάσσονται στον Οργανισμό 

Στον παρόντα οργανισμό εντάσσονται οι θέσεις των 
μονίμων υπαλλήλων - των υπαλλήλων που κατέχουν 
μόνιμες προσωποπαγείς θέσεις. 

ΑΚΡΟΤΕΛΕΥΤΙΑ ΔΙΑΤΑΞΗ 

Από τις διατάξεις της απόφασης αυτής δεν προκαλεί- 
ται επιπρόσθετη δαπάνη σε βάρος του προϋπολογισμού 
του Νομικού Προσώπου ΔΗΜΟΤΙΚΟΙ ΠΑΙΔΙΚΟΙ ΣΤΑΘΜΟΙ 
ΠΕΥΚΗΣ για το έτος 2006, για δε τα επόμενα έτη το 
ύψος της δαπάνης δεν μπορεί να προβλεφθεί ακόμη. 
Έχει δε εγγράφει στο Προϋπολογισμό του Δήμου Πεύ- 
κης πίστωση για την επιχορήγηση του νέου Νομικού 
Προσώπου για το έτος 2006. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 18 Ιουλίου 2006 

Με εντολή Γενικού Γραμματέα Περιφέρειας 
Η Γ ενική Διευθύντρια 
ΑΙΚΑΤΕΡΙΝΗ ΓΙΑΒΑΣΗ 
-♦- 

Αριθμ. 08/ΔΤΑ/οικ. 1483 (2) 

Έγκριση πρόσληψης δυο (2) ατόμων με σύμβαση μίσθω¬ 
σης έργου στην Κοινότητα Πικερμίου. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΑΤΤΙΚΗΣ 

Έχοντας υπόψη: 

1. Τις διατάξεις του ν. 2503/1997 «Διοίκηση, Οργάνω¬ 
ση, Στελέχωση Περιφέρειας, ρύθμιση θεμάτων για την 
τοπική αυτοδιοίκηση και άλλες διατάξεις». 

2. Τις διατάξεις του άρθρου 6 του ν.2527/1997 «Συμβά¬ 
σεις μίσθωσης έργου». 

3. Τ ις διατάξεις του άρθρου 15 παρ. 1 του ν.3260/2004 
«Ρυθμίσεις του συστήματος προσλήψεων και θεμάτων 
δημόσιας διοίκησης» (ΦΕΚ 151/Α/6.8.2004). 

4. Την υπ’ αριθμ.7095/17.4.2006 εισηγητική έκθεση του 
Γ. Γ. Περιφ. Αττικής. 

5. Το υπ’ αριθμ. 33163/23.6.2006 έγγραφο του ΥΠΕΣ- 
ΔΔΑ, με το οποίο μας γνωρίζει την ΔΙΠΠ/Φ.ΕΓΚΡ.1/217/ 
11080/22.6.2006 απόφαση της επιτροπής του άρθρου 2 
παρ. 1 της ΠΥΣ 55/1998 και την υπ’ αριθμ.32904/22.6.2006 
απόφαση κατανομής του Υφυπουργού Εσωτερικών Δη¬ 
μόσιας Διοίκησης και Αποκέντρωσης σχετικά με την 
έγκριση συμβάσεων μίσθωσης έργου για τους Πρωτο¬ 
βάθμιους ΟΤΑ της Περιφέρειας μας, αποφασίζουμε: 

Εγκρίνουμε την πρόσληψη δύο (2) ατόμων με σύμβα¬ 
ση μίσθωσης έργου, χρονικής διάρκειας ενός (1) έτους, 
και με την ειδικότητα, όπως αναφέρεται κατωτέρω και 
σύμφωνα με τα αναφερόμενα και οριζόμενα στην υπ’ 
αριθμ. 39/2006 απόφαση του Κοινοτικού Συμβουλίου 
Πικερμίου και συγκεκριμένα: 


ΕΙΔΙΚΟΤΗΤΑ 

ΘΕΣΕΙΣ 

ΑΝΤΙΚΕΙΜΕΝΟ ΕΡΓΟΥ 

ΔΕ άτομο 

1 

Ολοκλήρωση μηχανογράφησης-αδειών 
διαμονής και εργασίας αλλοδαπών 

ΔΕ άτομο 

1 

Ολοκλήρωση μηχανογράφησης-είσπρα- 
ξης τέλους Ακίνητης Περιουσίας 


Η δαπάνη για την σύναψη των ανωτέρω συμβάσεων 
μίσθωσης έργου θα επιβαρύνει την Κοινότητα Πικερμί- 
ου και θα καλυφθεί από τον εγκεκριμένο προϋπολογι¬ 
σμό του Δήμου έτους 2006. 

Ως τόπος εκτέλεσης των ανωτέρω έργων ορίζεται η 
έδρα της Κοινότητας Πικερμίου, η οποία έχει και την 
ευθύνη της παρακολούθησης, εκτέλεσης και παραλαβής 
των έργων. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Γέρακας, 29 Ιουνίου 2006 

Με εντολή Γ ενικού Γ ραμματέα Περιφέρειας 
Η Γ ενική Διευθύντρια 
ΑΙΚΑΤΕΡΙΝΗ ΓΙΑΒΑΣΗ 
-♦- 

Αριθμ. 4313 (3) 

Απόκτηση Ελληνικής Ιθαγένειας της ΝΤΖΕΦΕΡΙΝΤΙ ΛΕ¬ 
ΟΝΑ του ΑΡΙΣΤΙΝΤ και της ΑΝΝΑΣ. 

Η ΠΡΟΪΣΤΑΜΕΝΗ ΤΗΣ ΔΙΕΥΘΥΝΣΗΣ ΑΣΤΙΚΗΣ 
ΚΑΤΑΣΤΑΣΗΣ ΚΑΙ ΑΛΛΟΔΑΠΩΝ 
ΚΑΙ ΜΕΤΑΝΑΣΤΕΥΣΗΣ ΤΗΣ ΠΕΡΙΦΕΡΕΙΑΣ 
ΑΝΑΤΟΛΙΚΗΣ ΜΑΚΕΔΟΝΙΑΣ - ΘΡΑΚΗΣ 

Με την υπ’ αριθμ. 3985/22.6.2006 απόφαση της προϊ- 
σταμένης της Δ/νσης Αστικής Κατάστασης Αλλοδαπών 
και Μετανάστευσης της Περιφέρειας Ανατολικής Μακε¬ 
δονίας και Θράκης, η οποία εκδόθηκε σύμφωνα με τις 
διατάξεις του ν. 3284/2004 (ΦΕΚ 217/10.11.2004, τ.Α') «Περί 
Κυρώσεως του Κώδικα της Ελληνικής Ιθαγένειας» και την 
υπ’ αριθμ. 1104/28.3.2003 (ΦΕΚ 413/9.4.2003 τ.Β') απόφαση 
περί μεταβίβασης αρμοδιοτήτων του Γ ενικού Γ ραμματέα 
Περιφέρειας Ανατολικής Μακεδονίας - Θράκης, γίνεται 
αποδεκτή η από 13.7.2005 αίτηση της ομογενούς Ντζεφε- 
ρίντι Λεόνα του Αριστίντ και της Αννας περί αποκτήσεως 
της Ελληνικής Ιθαγένειας και εξελληνισμού του επωνύμου 
της από Ντζεφερίντι σε Τζεφερίδου. 

Με εντολή Γ ενικού Γ ραμματέα Περιφέρειας 

Η Διευθύντρια 
ΕΛΕΝΗ ΠΑΝΤΑΖΗ 

-♦- 

Αριθμ. 13806 (4) 

Έγκριση συμβάσεων μίσθωσης έργου από τη Ν.Α. 

Αχα'ίας. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΔΥΤΙΚΗΣ ΕΛΛΑΔΟΣ 

Έχοντας υπόψη: 

1. Τις διατάξεις των άρθρων 6 του ν. 2527/1997 και 
τις υπ’ αριθμ. 53855/1997, 1746/1999 και 6528/30.1.2006 
εγκυκλίους του ΥΠΕΣΔΔΑ. 

2. Την υπ’ αριθμ. ΔΠΠ/Φ. ΕΓΚΡ. 1/223/9361/22.6.2006 
απόφαση της επιτροπής του άρθρου 2 παρ. 1 της υπ’ 
αριθμ. 55/1998 ΠΥΣ (ΦΕΚ 252/Α/12.11.1998) με την οποία 
εγκρίνεται η σύναψη μίσθωσης έργου ενός ατόμου 
κατηγορίας ΤΕ από την Ν. Α. Αχα'ίας με αντικείμενο 
έργου την παροχή αδειών εργασίας αλλοδαπών, μέχρι 
το τέλος του έτους 2006. 





14804 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


3. Την υπ’ αριθμ. 6682/11.4.2006 εισηγητική έκθεση του 
Γενικού Γραμματέα της Περιφέρειας Δυτικής Ελλάδος. 

4. Το υπ’ αριθμ. 35491/4.6.2006 έγγραφο του ΥΠΕΣΔΔΑ 
με το οποίο εγκρίνεται η σύναψη συμβάσεων μίσθωσης 
έργου από την Νομαρχιακή Αυτοδιοίκηση Ηλείας με ένα 
(1) άτομο ΤΕ με αντικείμενο έργου την παροχή αδειών 
εργασίας αλλοδαπών, για χρονικό διάστημα μέχρι το 
τέλος του έτους 2006. 

5. Το υπ’ αριθμ. 12935/10.3.2006 έγγραφο του ΥΠΕΣΔΔΑ 
περί προγραμματισμού προσλήψεων προσωπικού έτους 
2006 στους ΟΤΑ α' και β’ βαθμού, αποφασίζουμε: 

Εγκρίνουμε την σύναψη μίσθωσης έργου από την Ν.Α. 
Αχάίας ενός ατόμου ΤΕ από την Ν.Α. Αχαίας με αντι¬ 
κείμενο έργου την παροχή αδειών εργασίας αλλοδα¬ 
πών, για χρονικό διάστημα μέχρι το τέλος του έτους 
2006, υπό την απαραίτητη προϋπόθεση τήρησης των 
διατάξεων του άρθρου 6 του ν. 2527/1997 που ορίζουν 
μεταξύ άλλων ότι το προς ανάθεση έργο δεν πρέπει 
να ανάγεται στα συνήθη καθήκοντα των υπαλλήλων 
του οικείου φορέα και ότι απαγορεύεται η ανανέωση ή 
παράταση των συμβάσεων αυτών. 

Από την δημοσίευση της παρούσης στο ΦΕΚ, δημιουρ- 
γείται δαπάνη μόνο σε βάρος του ισχύοντος προϋπολο¬ 
γισμού της Νομαρχιακής Αυτοδιοίκησης Αχάίας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πάτρα, 12 Ιουλίου 2006 

Ο Γ ενικός Γ ραμματέας Περιφέρειας 
ΠΑΝΑΓΙΩΤΗΣ ΚΑΒΒΑΔΑΣ 

-♦- 

Αριθ. 6295 (5) 

Σύσταση Αμιγούς Δημοτικής Επιχείρησης'Υδρευσης και 
Αποχέτευσης με την επωνυμία « ΔΗΜΟΤΙΚΗ ΕΠΙΧΕΙ¬ 
ΡΗΣΗ ΥΔΡΕΥΣΗΣ-ΑΠΟΧΕΤΕΥΣΗΣ ΔΗΜΟΥ ΑΓΙΟΥ ΓΕ¬ 
ΩΡΓΙΟΥ - Δ.Ε.Υ.Α.ΑΓ.Γ» του Ν. Κέρκυρας». 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΙΟΝΙΩΝ ΝΗΣΙΩΝ 

Έχοντας υπόψη: 

1. Τις διατάξεις του άρθρου 1 παρ. 3 του ν. 1069/1980 
«περί κινήτρων δια την ίδρυση επιχειρήσεων ύδρευσης 
και αποχέτευσης» (ΦΕΚ Α' 191/1980). 

2. Τις διατάξεις του ν. 2503/1997 «Διοίκηση, Οργάνωση, 
Στελέχωση της Περιφέρειας, ρύθμιση θεμάτων για την 
Τοπική Αυτοδιοίκηση και άλλες διατάξεις. 

3. Τις διατάξεις του άρθρου 5 παρ. 3 του ν. 
2307/1995. 

4. Τις διατάξεις του άρθρου 1 παρ. 1 του ν. 2647/1998 
(ΦΕΚ Α' 237/1998). 

5. Τις διατάξεις του άρθρου 277 του π.δ. 410/1995. (ΔΚΚ). 

6. Την υπ’ αριθμ. 160/2005 απόφαση του Δημοτικού 
Συμβουλίου του Δήμου Αγ. Γεωργίου Νομού Κερκύρας 
περί σύστασης Δημοτικής Επιχείρησης'Υδρευσης και 
Αποχέτευσης. 

7. Την οικονομοτεχνική μελέτη που συντάχθηκε περί 
σύστασης Δημοτικής Επιχείρησης στο Δήμο Αγίου Γ εωρ¬ 
γίου με την επωνυμία «Δημοτική Επιχείρηση'Υδρευσης και 
Αποχέτευσης Δήμου Αγίου Γ εωργίου», αποφασίζουμε: 

1. Εγκρίνουμε την υπ’ αριθμ. 160/2005 απόφαση του 
Δημοτικού Συμβουλίου Δήμου Αγίου Γ εωργίου και συ- 
νιστούμε στο Δήμο Αγ. Γ εωργίου του Νομού Κέρκυρας 
Αμιγή Δημοτική Επιχείρηση'Υδρευσης - Αποχέτευσης 
με την επωνυμία « ΔΗΜΟΤΙΚΗ ΕΠΙΧΕΙΡΗΣΗ ΥΔΡΕΥΣΗΣ- 
ΑΠΟΧΕΤΕΥΣΗΣ ΔΗΜΟΥ ΑΓΙΟΥ ΓΕΩΡΓΙΟΥ -Δ.Ε.Υ.Α.ΑΓ. 
Γ» 


Μορφή 

Η δημοτική Επιχείρηση είναι Νομικό Πρόσωπο Ιδιωτι¬ 
κού Δικαίου με κοινωφελή χαρακτήρα και διέπεται ως 
προς τη διοίκηση, οργάνωση, εκτέλεση, λειτουργία και 
συντήρηση των έργων της αρμοδιότητας της καθώς και 
τις πηγές χρηματοδότησης της, από τις διατάξεις του 
ν.1069/1980 «περί κινήτρων δια την ίδρυσιν επιχειρήσεων 
υδρεύσεως και αποχετεύσεως». 

Για τα λοιπά θέματα εφαρμόζονται οι διατάξεις του 
π.δ. 410/1995 «Δημοτικός και Κοινοτικός Κώδικας» και 
οι κανόνες της ιδιωτικής οικονομίας (άρθρο 1 παρ. 1 
ν.1069/1980). 

Έδρα 

Έδρα της επιχείρησης είναι ο Δήμος Αγίου Γ εωργίου 
του Νομού Κέρκυρας (άρθρο 1 παρ. 3 του ν.1069/1980). 

Περιοχή αρμοδιότητας της επιχείρησης είναι η διοι¬ 
κητική περιφέρεια του Δήμου Αγίου Γεωργίου Νομού 
Κέρκυρας. 

Εκμετάλλευση 

Η εκμετάλλευση των έργων και υπηρεσιών της επιχείρη¬ 
σης ενεργείται σύμφωνα με τις διατάξεις του ν.1069/1980 
(άρθρο 1 παρ. 3 του ν. 1069/1980), όπως ισχύει. 

Περιουσία 

Στην περιουσία της επιχείρησης ανήκουν τα έργα 
ύδρευσης και αποχέτευσης της περιοχής αρμοδιότητας 
της επιχείρησης, τα οποία εκτελέστηκαν ή θα εκτελε- 
σθούν με βάση εγκεκριμένες μελέτες , όλοι οι υπόνομοι 
που υπάρχουν και οι εγκαταστάσεις ύδρευσης και απο¬ 
χέτευσης ακάθαρτων και όμβριων υδάτων, όλοι οι υπό¬ 
νομοι ή ανοικτοί αγωγοί που εκβάλουν άμεσα ή έμμεσα 
στο δίκτυο αποχέτευσης και οι μονάδες επεξεργασίας 
πόσιμου ύδατος και υγρών αποβλήτων. 

Έσοδα 

Έσοδα της επιχείρησης είναι: 

α. Το ειδικό τέλος για την μελέτη, κατασκευή και επέ¬ 
κταση των έργων ύδρευσης και αποχέτευσης, για μια 
δεκαετία από της 1ης Ιανουάριου του επόμενου από τη 
σύσταση της επιχείρησης έτους που υπολογίζονται σε 
ποσοστό 80% επί της αξίας του ύδατος που καταναλί- 
σκεται (άρθρο 10 παρ. Ιεδ. α' και 11 ν. 1069/1980). 

β. Επιχορήγηση από το Πρόγραμμα Δημοσίων Επεν¬ 
δύσεων σε ποσοστό μέχρι 35% των δαπανών μελετών 
και κατασκευών των κάθε φύσεων έργων ύδρευσης και 
αποχέτευσης αρμοδιότητας της επιχείρησης (άρθρο 10 
παρ. Ιεδ. ια' και 13 ν. 1069/1980). 

γ. Το τέλος σύνδεσης με το δίκτυο της αποχέτευσης 
(άρθρο 10 παρ. 1 εδ. γ' ν.1069/1980). 

δ. Η δαπάνη διακλάδωσης και σύνδεσης με τον αγωγό 
της ύδρευσης και της αποχέτευσης (άρθρο 10 παρ. 1 εδ. 
δ' και το άρθρο 15 ν. 1069/1980). 

ε. Το τέλος σύνδεσης με το δίκτυο της ύδρευσης 
(άρθρο 10 παρ. 1 εδ. ε' ν. 1069/1980). 

στ. Το τέλος χρήσεως υπονόμων (άρθρο 10 παρ. 1 εδ, 
στ' ν. 1069/1980). 

ζ. Η αξία ύδατος που καταναλώνεται (άρθρο 10 παρ. 
εδ ζ' ν. 1069/1980). 

η. Η εγγύηση χρήσεως του υδρομετρητή (άρθρο 10 
παρ. 1 εδ. η' ν. 1069/1980). 

θ. Η δαπάνη μετατόπισης αγωγών διακλαδώσεων και 
συνδέσεων ύδρευσης ή αποχέτευσης υδρομετρητών 
ή άλλων συναφών εργασιών (άρθρο 10 παρ. 1. εδ. θ' 
ν.1069/1980). 

ι. Οι συνεισφορές τρίτων για την εκτέλεση κατά προ¬ 
τεραιότητα, έργων (άρθρο 10 παρ. 1 εδ. ι' ν.1069/1980). 

ια. Οι πρόσοδοι από την περιουσία, ή το τίμημα, 
από την εκποίηση αυτής (άρθρο 10 παρ. 1 εδαφ. ιβ' 
ν.1069/1980). 

ιβ. Δάνεια, κληρονομιές, δωρεές και λοιπές επιχορη¬ 
γήσεις (άρθρο 10 παρ. 1 εδαφ. ιγ' ν.1069/1980). 

ιγ. Έσοδα που εισπράττονται από την εφαρμογή των 
διατάξεων των άρθρων 27 και 28 ν.1069/1980, όπως το 
άρθρο 28 τούτου τροποποιήθηκε με το άρθρο 6 παρ. 
13 του ν.2307/1995). 

ιδ. Κάθε άλλο έσοδο που τυχόν θα προβλεφθεί 
με νεότερο νόμο που αντικαθιστά ή τροποποιεί τον 
ν.1069/1980. 

Διοίκηση 

1. Η επιχείρηση διοικείται από Διοικητικό Συμβούλιο 
που αποτελείται από επτά (7) μέλη τα οποία ορίζονται 
μαζί με τους αναπληρωτές τους από το Δημοτικό Συμ¬ 
βούλιο. Από τα μέλη αυτά, τέσσερα (4) είναι αιρετοί 
εκπρόσωποι του Δήμου εκ των οποίων το ένα προέρ¬ 
χεται από τη μειοψηφία. 

Ένα (1) μέλος είναι εκπρόσωπος κοινωνικού φορέα της 
περιοχής και δύο (2) μέλη κάτοικοι που είναι δημότες 
του Δήμου Αγίου Γεωργίου που έχουν πείρα ή γνώσεις 
σχετικές με το αντικείμενο της επιχείρησης. 

Ένας (1) εκπρόσωπος των εργαζομένων στην επιχείρη¬ 
ση σε περίπτωση που αυτή απασχολεί περισσότερους 
από είκοσι εργαζομένους και μειώνεται κατά έναν ο 
αριθμός (των δημοτών ή κατοίκων). 

Ο εκπρόσωπος του κοινωνικού φορέα και των εργα¬ 
ζομένων ορίζονται από τους οικείους φορείς. 

2. Το Δημοτικό Συμβούλιο ορίζει από τα μέλη του 
Διοικητικού Συμβουλίου τον Πρόεδρο και τον Αντι¬ 
πρόεδρό του (άρθρο 3 παρ. 1 του ν. 1069/1980 και 278 
π.δ.410/1995). 

3. Η θητεία, του Διοικητικού Συμβουλίου ακολουθεί 
τη θητεία του Δημοτικού Συμβουλίου και λήγει μόλις 
εγκατασταθούν τα νέα μέλη (άρθρο 2 της 25027/1984 
απόφ. Υπ. Εσωτερικών ΦΕΚ.244/Β'). 

4. Ο πρόεδρος, του Διοικητικού Συμβουλίου και σε πε¬ 
ρίπτωση απουσίας ή κωλύματος αυτού, ο Αντιπρόεδρος 
εκπροσωπεί την επιχείρηση σε όλες τις σχέσεις της, 
δικαστικές ή εξώδικες (άρθρα 5 παρ. 4 ν. 1069/1980). 

5. Από τις διατάξεις της παρούσας απόφασης προ- 
καλείται δαπάνη σε βάρος του προϋπολογισμού του 
Δήμου Αγίου Γεωργίου ύψους 90.000,00€, ποσό το οποίο 
θα απορροφήσει η Επιχείρηση στα προσεχή τρία (3) 
έτη ως εξής: 

Οικονομικό έτος 2006 ποσό 40.000,00€ 

2007 30.000,00€ 

2008 20.000,00€. 

Η απόφαση αυτή να δημοσιευθεί στην Εφημερίδα της 

Κυβερνήσως. 

Κέρκυρα, 22 Ιουνίου 2006 

Ο Γ ενικός Γ ραμματέας Περιφέρειας 
ΣΩΤΗΡΙΟΣ Θ. ΒΟΣΔΟΥ 

-♦- 

Αριθ. 6928 (6) 

Μεταβίβαση αρμοδιοτήτων από το Διοικητικό 
Συμβούλιο στη Διοικητική Επιτροπή. 

Ο ΠΡΟΕΔΡΟΣ ΤΟΥ ΕΠΙΜΕΛΗΤΗΡΙΟΥ 
ΑΙΤΩΛΟΑΚΑΡΝΑΝΙΑΣ 

Έχοντας υπόψη : 

α. Τις διατάξεις της παρ. 4 του άρθρου 3 του ν. 
2081/1992 (ΦΕΚ 154/Α/1992), όπως τροποποιήθηκε με την 


παρ. 6 του άρθρου 3β, που προστέθηκε με το άρθρο 22 
ν.3419/2005 (ΦΕΚ 297/Α/2005). 

β. Τις διατάξεις των άρθρων 2 και 4 του ν. 2081/1992 
όπως αυτά ισχύουν μετά την αντικατάστασή τους από 
τα αντίστοιχα άρθρα 20 και 23 του ν.3419/2005 και 

γ. Τις αποφάσεις του Διοικητικού Συμβουλίου του 
Επιμελητηρίου Αιτωλοακαρνανίας, που λήφθηκαν στις 
συνεδριάσεις του 49/15.11.2000, 3/27.2.2002, 1/22.2.2006 
και 4/5.7.2006 αποφασίζουμε: τη μεταβίβαση από το 
Διοικητικό Συμβούλιο στη Διοικητική Επιτροπή του Επι¬ 
μελητηρίου Αιτωλοακαρνανίας των κατωτέρω αρμοδι¬ 
οτήτων που αναφέρονταί: 

1. Στο άρθρο 2 παράγραφος 2 εδάφια α, β, γ, ε, στ, ζ 
και η, του ν. 2081/1992 όπως ισγύει και που αφορούν: 

- Υποβολή προς την πολιτεία εισηγήσεων γνωμοδο- 
τικού χαρακτήρα. 

- Συμμετοχή σε Επιτροπές και όργανα σχεδιασμού 
έργων υποδομής. 

- Μέριμνα για την ανάπτυξη του εξαγωγικού εμπο¬ 
ρίου. 

- Μέριμνα για την αύξηση της παραγωγής και της 
παραγωγικότητας. 

- Χορήγηση πιστοποιητικών εγγραφής και καταγωγής 
προϊόντων. 

- Βεβαίωση ομοίου ή ιδιοχείρου υπογραφής μελών. 

- Καταγραφή εμπορικών και επαγγελματικών εθί¬ 
μων. 

- Παροχή πληροφοριών για αλλοδαπές αγορές, οικον. 
εξελίξεις και συναφή θέματα. 

- Τήρηση Εμπορικού Μητρώου και χορήγηση βεβαιώ¬ 
σεων ή ταυτοτήτων. 

- Διενέργεια πραγματογνωμοσυνών και δειγματολη¬ 
ψιών. 

- Διαιτησία σε εμπορικές διαφορές. 

- Διεκπεραίωση κάθε άλλου έργου μετά από εξουσι¬ 
οδότηση της Πολιτείας. 

- Οργάνωση συνεδρίων, σεμιναρίων και εκπαιδευτικών 
προγραμμάτων. 

- Παροχή επιχορηγήσεων σε στελέχη για ειδίκευση 
και εμπειρία. 

- Σύσταση επιτροπών και ομάδων εργασίας. 

- Ανάθεση εκπόνησης μελετών σχετικά με σκοπούς. 

-Έκδοση περιοδικών ή βιβλίων και επιχορηγήσεις τέ¬ 
τοιων εκδόσεων. 

- Οικονομική ενίσχυση συλλόγων, εργοδοτικών ορ¬ 
γανώσεων κλπ. σύμφωνα με τον εγκριθέντα προϋπο¬ 
λογισμό. 

- Υποβολή ενώπιον κάθε αρχής ή υπηρεσίας αιτημά¬ 
των και δικαιολογητικών για λογαριασμό των μελών και 
λοιπών, συγκέντρωση και παράδοση πιστοποιητικών και 
εγγράφων που εκδίδονται από αρμόδιες κρατικές ή μη 
υπηρεσίες έναντι ανταποδοτικού τέλους. 

2. Στο άρθρο 4 παράγραφος 3, 6 και 8 του ν. 2081/1992 
όπως ισχύει και που αφορούν: 

- Είσπραξη συνδρομών μέσω πιστωτικών καρτών. 

- Γνώμη για απόσπαση υπαλλήλων. 

- Διενέργεια δαπανών, προμήθειας υλικού, ανάθεσης 
έργου, μέχρι 40.000 ΕΥΡΩ. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αγρίνιο, 11 Ιουλίου 2006 
Ο Πρόεδρος 

ΠΑΝΑΓΙΩΤΗΣ Α. ΤΣΙΧΡΙΤΖΗΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Αριθ. 3126 (7) 

Καθιέρωση και κατανομή υπερωριακής εργασίας σε 
υπαλλήλους της Νομαρχιακής Αυτοδιοίκησης Λά¬ 
ρισας που θα απασχοληθούν στις Κατασκηνώσεις 
Αγίας Παρασκευής και Αγίου Δημητρίου Στομίου την 
καλοκαιρινή περίοδο έτους 2006. 

Ο ΝΟΜΑΡΧΗΣ ΛΑΡΙΣΑΣ 

Έχοντας υπόψη: 

1. Τις διατάξεις: 

α. Του ν. 2218/1994 ( Φ.Ε.Κ. 90/1994 τ.Α') «Ιδρυση νομαρ¬ 
χιακής αυτοδιοίκησης, τροποποίηση διατάξεων για την 
πρωτοβάθμια αυτοδιοίκηση και την περιφέρεια και άλλες 
διατάξεις», όπως τροποποιήθηκε και συμπληρώθηκε. 

β. Του άρθρου 15 του ν. 2592/1998 (Φ.Ε.Κ. 57/1998 τ.Α') 
«Αναπροσαρμογή συντάξεων πολιτικών συνταξιούχων 
του δημοσίου, ρύθμιση συνταξιοδοτικών θεμάτων και 
άλλες διατάξεις». 

γ. Του άρθρου 25 παρ. 7 του ν. 2738/1999 (Φ.Ε.Κ.180/1999 
τ.Α') «Συλλογικές διαπραγματεύσεις στη δημόσια διοί¬ 
κηση, μονιμοποιήσεις συμβασιούχων αορίστου χρόνου 
και άλλες διατάξεις». 

δ. Του άρθρου 16 του ν. 3205/2003 (Φ.Ε.Κ. 297/2003 
τ.Α') «Μισθολογικές ρυθμίσεις λειτουργών και υπαλλή¬ 
λων του Δημοσίου, Ν.Π.Δ.Δ. και ΟΤ.Α., μονίμων στελεχών 
των Ενόπλων Δυνάμεων και αντίστοιχων της Ελληνικής 
Αστυνομίας, του Πυροσβεστικού και Λιμενικού Σώματος 
και άλλες συναφείς διατάξεις». 

ε. Του π.δ. 30/1996 (Φ.Ε.Κ. 21/1996 τ.Α') «Κώδικας Νο¬ 
μαρχιακής Αυτοδιοίκησης». 

2. Την υπ’ αριθμ. ΠΙβ/Γ,Π. 28176/5.5.2006 (Φ.Ε.Κ. 562/2006 
τ. Β') κοινή απόφαση των Υπουργών Εσωτερικών - Δη¬ 
μόσιας Διοίκησης και Αποκέντρωσης, Οικονομίας και 
Οικονομικών και Υγείας και Κοινωνικής Αλληλεγγύης 
«Ανάθεση οργάνωσης και λειτουργίας Παιδικών Εξοχών 
- Κατασκηνώσεων του Κρατικού Προγράμματος σε Νο¬ 
μαρχιακές Αυτοδιοικήσεις». 

3. Την υπ’ αριθμ. Π4/64615/30.5.2006 κοινή απόφαση 
των Υπουργών Εσωτερικών - Δημόσιας Διοίκησης και 
Αποκέντρωσης και Υγείας και Κοινωνικής Αλληλεγγύης 
« Κατανομή προσωπικού για πρόσληψη στις κατασκη¬ 
νώσεις». 

4. Την υπ’ αριθμ. 2761/26.6.2006 απόφαση του Νομάρχη 
Λάρισας «Πρόσληψη προσωπικού στις Κατασκηνώσεις 
Αγίας Παρασκευής και Αγίου Δημητρίου Στομίου, με 
σύμβαση εργασίας ιδιωτικού δικαίου ορισμένου χρόνου, 
για κάλυψη εποχιακών αναγκών έτους 2006». 

5. Την υπ’ αριθμ. 2585/7.6.2006 απόφαση του Νομάρχη 
Λάρισας «Ανάθεση καθηκόντων διαχειριστή των κατα¬ 
σκηνώσεων Αγίας Παρασκευής και Αγίου Δημητρίου 
Στομίου έτους 2006 σε υπαλλήλους της Νομαρχιακής 
Αυτοδιοίκησης Λάρισας». 

6. Το γεγονός ότι οι κατασκηνώσεις κατά τη διάρκεια 
λειτουργίας τους είναι σε ετοιμότητα σε 24ωρη βάση. 

7. Την εγγεγραμμένη για υπερωριακή εργασία πίστω¬ 
ση στον προϋπολογισμό της Νομαρχιακής Αυτοδιοίκη¬ 
σης Λάρισας οικονομικού έτους 2006, Ε.Φ. 90-35/153, 
Κ.Α.Ε. 0511 και 0512. 

8. Τις πραγματικές ανάγκες των κατασκηνώσεων, οι 
οποίες πρέπει να αντιμετωπιστούν με την καθιέρωση 
υπερωριακής εργασίας των δημοσίων υπαλλήλων που 
θα εργαστούν τη φετινή κατασκηνωτική περίοδο, απο¬ 
φασίζουμε: 

1. Καθιερώνουμε υπερωριακή εργασία για τους υπαλ¬ 
λήλους της Νομαρχιακής Αυτοδιοίκησης Λάρισας που 
θα απασχοληθούν στις Κατασκηνώσεις Αγίας Παρα¬ 
σκευής και Αγίου Δημητρίου Στομίου το χρονικό δι¬ 
άστημα από 19.6.2006 μέχρι 20.9.2006 για την κάλυψη 
πραγματικών εποχιακών αναγκών. 

2. Ορίζουμε μέχρι 526 το μέγιστο αριθμό ωρών απα¬ 
σχόλησης για τις δύο κατασκηνώσεις. 

3. Κατανέμουμε κατά κατασκήνωση τις ώρες υπερω- 
ριακής εργασίας τόσο τις απογευματινές όσο και των 
Κυριακών και εξαιρέσιμων ημερών ως εξής: 

α. Κατασκήνωση Αγίας Παρασκευής: 

Διαχειριστής: Ένας (1) 

Απογευματινή υπερωριακή εργασία: 200 ώρες. 

Υπερωριακή εργασία Κυριακών και εξαιρέσιμων ημε¬ 
ρών: 96 ώρες. 

Δαπάνη: 2.000 ευρώ. 

β. Κατασκήνωση Αγίου Δημητρίου: 

Διαχειριστής ένας (1) 

Απογευματινή υπερωριακή εργασία: 150 ώρες. 

Υπερωριακή εργασία Κυριακών και εξαιρέσιμων ημε¬ 
ρών: 80 ώρες. 

Δαπάνη 1.000 ευρώ. 

4. Οι ώρες απογευματινής υπερωριακής εργασίας δεν 
θα υπερβαίνουν τις εξήντα (60) και υπερωριακής εργα¬ 
σίας Κυριακών και εξαιρέσιμων ημερών τις δεκαέξι (16) 
το μήνα κατά περίπτωση, ανά υπάλληλο. 

5. Η προϋπολογιζόμενη δαπάνη ποσού 3.000 ευρώ 
είναι μέσα στα όρια της εγγεγραμμένης πίστωσης στον 
προϋπολογισμό οικονομικού έτους 2006 της Νομαρχι¬ 
ακής Αυτοδιοίκησης Λάρισας και θα βαρύνει τον Ε.Φ. 
90-35/153, Κ.Α.Ε. 0511 και 0512. 

6. Η υπερωριακή εργασία θα εκτελείται όλες τις ημέ¬ 
ρες της εβδομάδας κατά τη διάρκεια της κατασκη- 
νωτικής περιόδου και από ώρα 7 το πρωί μέχρι 10 το 
βράδυ. 

7. Η παρακολούθηση, ο συντονισμός και η εποπτεία 
της υπερωριακής εργασίας θα γίνεται από τους συντο¬ 
νιστές των κατασκηνώσεων. 

8. Η απόφαση αυτή έχει αναδρομική ισχύ ένα μήνα 
πριν τη δημοσίευσή της στην Εφημερίδα της Κυβερ- 
νήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Λάρισα, 4 Ιουλίου 2006 

Ο Νομάρχης 

Λ. ΚΑΤΣΑΡΟΣ 

-♦- 

ΔΙΟΡΘΩΣΕΙΣ ΣΦΑΛΜΑΤΩΝ (8) 

Στην υπ’ αριθμ. οικ. 9874/26.6.2006 απόφαση της 
Υπηρεσίας, με την οποία καθορίσθηκε ο αριθμός των 
ατόμων που θα απασχοληθούν με σύμβαση μίσθωσης 
έργου στο Πνευματικό Πολιτιστικό Κέντρο Κορινθίων, 
παραλήφθηκε η 5η παράγραφος του Σώματος της από¬ 
φασης, η οποία έχει ως εξής: 

5.Ένα (1) Χοροδιδάσκαλο για το Τμήμα Παραδοσιακών 
χορών της Κορίνθου. 

Η αμοιβή του θα ανέλθει στο ποσό των 6.500 ευρώ. 

(Από την Περιφέρεια Πελοποννήσου) 

ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

